సావ్జీ ధోలాకియా

సావ్జీ ధంజీ ధోలాకియా (జననం 12 ఏప్రిల్ 1962) ఒక భారతీయ వ్యాపారవేత్త. వజ్రాల తయారీ, ఎగుమతి సంస్థ అయిన హరి కృష్ణ ఎక్స్ పోర్ట్స్ వ్యవస్థాపకుడు, చైర్మన్. ఆయనకు 2022లో పద్మశ్రీ పురస్కారం లభించింది.

 జీవిత చరిత్ర 
సావ్జీ ధోలాకియా గుజరాత్ లోని అమ్రేలీ జిల్లా దుధలాలో ఒక రైతు కుటుంబంలో జన్మించారు. అతను 4వ తరగతి వరకు చదువుకున్నాడు, 13 సంవత్సరాల వయస్సులో మానేశాడు. సూరత్ లో తన పినతండ్రి వజ్రాల వ్యాపారంలో చేరాడు. తరువాత అతని సోదరులు హిమ్మత్, తులసి కూడా అతనితో చేరారు. వారు 1984 లో వజ్రాల వ్యాపారాన్ని స్థాపించారు. వారి చిన్న సోదరుడు ఘనశ్యామ్ వారితో కలిసి 1992లో ముంబైలో వజ్రాల ఎగుమతి కార్యాలయాన్ని ప్రారంభించాడు. కంపెనీ 2014 నాటికి 6500 మంది ఉద్యోగులతో పెరిగి ప్రధాన వజ్రాల ఎగుమతి సంస్థగా మారింది. 

అతని నికర విలువ 2017 లో 38 మిలియన్ డాలర్లుగా అంచనా వేయబడింది. 

తమ సంస్థలో పనిచేసే ఉద్యోగుల పట్ల ఆయన వైఖరి విభిన్నంగా ఉండటంతో పలు మార్లు వార్తల్లో నిలిచాడు. 2014 లో తమ సంస్థ అభివృద్ధిలో పాలు పంచుకున్నందుకు గాను 491 మందికి కార్లు, 207 మందికి ఇళ్ళు కొనుగోలు చేయడానికి సహాయం, 570 మందికి నగలు బోనసుగా అందించాడు.

 అవార్డులు 

 పద్మశ్రీ పురస్కారం (2022)

 మూలాలు 

వర్గం:జీవిస్తున్న ప్రజలు
వర్గం:1962 జననాలు
వర్గం:పద్మశ్రీ పురస్కార గ్రహీతలు